CELEX: 32021D1822
Language: lv
Date: 2021-10-15 00:00:00
Title: Padomes Īstenošanas lēmums (ES) 2021/1822 (2021. gada 15. oktobris) par Eiropas Vērtspapīru un tirgu iestādes (ESMA) priekšsēdētāja iecelšanu

19.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 369/9
               
            
         PADOMES ĪSTENOŠANAS LĒMUMS (ES) 2021/1822
         (2021. gada 15. oktobris)
         par Eiropas Vērtspapīru un tirgu iestādes (ESMA) priekšsēdētāja iecelšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1095/2010 (2010. gada 24. novembris), ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (1), un jo īpaši tās 48. panta 2. punktu,
         tā kā:
         
                     (1)
                  
                  
                     Saskaņā ar 48. panta 2. punktu Regulā (ES) Nr. 1095/2010, kas tika grozīta ar Eiropas Parlamenta un Padomes Regulu (ES) 2019/2175 (2), pamatojoties uz kvalificētu kandidātu sarakstu, kuru izstrādājusi ESMA Uzraudzības padome, Padome pēc Eiropas Parlamenta apstiprinājuma pieņem lēmumu par priekšsēdētāja iecelšanu.
                  
               
                     (2)
                  
                  
                     Padome 2020. gada 26. novembrī saņēma sarakstu ar trim kandidātiem, kurus ESMA Uzraudzības padome atlasījusi ESMA priekšsēdētāja amatam.
                  
               
                     (3)
                  
                  
                     Prezidentvalsts dalībvalstu vārdā 2020. gada 11. decembrī intervēja minētos trīs kandidātus.
                  
               
                     (4)
                  
                  
                     Pastāvīgo pārstāvju komiteja 2021. gada 22. septembrī vienojās par vienu no atlasīto kandidātu sarakstā iekļautajiem kandidātiem ESMA priekšsēdētāja amatam: Verena ROSS kundze.
                  
               
                     (5)
                  
                  
                     Padome 2021. gada 29. septembrī nosūtīja vēstuli Eiropas Parlamentam, kurā norādīja, ka gadījumā, ja Eiropas Parlaments apstiprinās Verena ROSS kundzi ESMA priekšsēdētājas amatā, Padome pieņems lēmumu iecelt viņu par ESMA priekšsēdētāju.
                  
               
                     (6)
                  
                  
                     Eiropas Parlaments 2021. gada 5. oktobrī apstiprināja Verena ROSS kundzi ESMA priekšsēdētājas amatā,
                  
               IR PIEŅĒMUSI ŠO LĒMUMU.
         
            1. pants
            Ar šo Verena ROSS kundze tiek iecelta par Eiropas Vērtspapīru un tirgu iestādes (ESMA) priekšsēdētāju uz piecu gadu laikposmu no 2021. gada 1. novembra.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 15. oktobrī
            
               
                  Padomes vārdā –
               
               
                  priekšsēdētājs
               
               J. CIGLER KRALJ
            
         
         
            (1)  OV L 331, 15.12.2010., 84. lpp.
         
         
            (2)  Eiropas Parlamenta un Padomes Regula (ES) 2019/2175 (2019. gada 18. decembris), ar kuru groza Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), Regulu (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), Regulu (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), Regulu (ES) Nr. 600/2014 par finanšu instrumentu tirgiem, Regulu (ES) 2016/1011 par indeksiem, ko izmanto kā etalonus finanšu instrumentos un finanšu līgumos vai ieguldījumu fondu darbības rezultātu mērīšanai, un Regulu (ES) 2015/847 par līdzekļu pārvedumiem pievienoto informāciju (OV L 334, 27.12.2019., 1. lpp.).